open-index/open-wikipedia-markdown huggingface dataset:
Metsenoare

E **metsenoare**, metser of metseleire is e werkmens die uuzn zet. 't Is 'n dien die snelbouwers en briekn up makoar zet, met môortel dertusschn.

'n Keirel die briekn en aarn bucht oalt en angift, noemn ze e diender.

Voegn gebeurt deur e voeger.

## Alloam
*Truweel
*Voegyzer
*Woaterpas
*Schietlood
*Môortelkupe
*Paslient
*Metserkôorde
*Betonneuze
*Seule
*Schuppe
Uus

[thumb|Reekuzen in de goezepitstroate in [Brugge, met ip den achtergroend de d'Onze-Lieve-Vrouwekerke]]
thumb|Oed versterkt uus met torre (XIVde eeuwe) en oofdgebouw (XVIde eeuwe) in Villers-le-Temple

Een **uus** is e bouwwerk woa da menschn in weunn. Mêestol zetn z'êest de ruwbouw en doarachter gebeurt de ofwerkienge. De ruwbouw gebeurt mêestol in snelbouwers, mo nu gebeurt dadde oek ol in prefab.

D'ofwerkieng gebeurt olier me briekn, mor in streekn met vele nateurstêen, gebruukn ze oek zukke stêen, ol gebeurt dadde miender en miender omdat dadde stikken van minsen kost voe de dageuren.

## Sôortn uuzn
* Villa: styf grôot uus, mêestol voe menschn me vele geld
* Fermetje: klassiek met e zoadeldak
* Reekuus: en uus in de reke
* Oekuus: oat ip den oek stoat
* Bel-étage: met de garoage olf oundergrounds en de livieng der boven, mêestol in de reke
* Olfopen uus: open an 'n ênen kant, tegen n'andr gebouwd an 'n andre kant

## Dêeln van en uus
* Veust: woa dan de twêe stikkn van 't dak tope komn (AN: nok)
* Dak: de bedekkienge
* Koave of schouwe: voe de rôok van de verwarmienge of te voern
* Coerniesche, gote: vanoundern ant dak, voe woater of te voern
* Gebient: koader van 't dak, woa dan de pannelatn, de dakploatn en de pan uplign
* Zolder: boovnste dêel van't uus, juste ounder 't dak
* Slapkoamer: voen te sloapn
* Livieng: woa dan menschn leevn (me mêestol e tilleviezje en e salon)
* Itplekke
* Vorplekke
* Keukn: woa da moeder de vrouwe (mêestol toch) t'eetn makt
* Kelder: oundergrounds, 't stoan doa mêestol diengn die koele moetn stoan
* Garoage: voen auto en aar diengn in te zettn
Wiki van de Weke

De **Wiki van de Weke** wos nen rubriek in de joungernpagina van de Krant van West-Vlaanderen, *Zappp* genoamd, woarin da een nieuw artikel van de West-Vlamsche Wikipedia getôond weirdt. De selectie gebeurde deur de medeweirkers van de gazette.

## Geselecteerde artikels
*2 februoari 2007: Veugelpik
*26 januoari 2007: het begrip *Doenienge* ut de typische West-Vlamsche woordn
*19 januoari 2007: 100 dagen
*12 januoari 2007: Marino Punk
22 januoari

**22 januoari** is den 22stn dag van 't joar in de gregorioansche kalender. 't Volgn nog 343 doagn (344 doagn in e schrikkeljoar) toet 't ende van 't joar.
## Gebeurtenissn
*  1840 - Britsche kolonistn kommen an in Nieuw-Zêeland.
* 1901 - Edward VII wordt keunink van 't Verênigd Keuninkryk achter den dôod van zyn moeder, keuniginne Victoria.
* 1980 - In de Sovjet-Unie wordt atoomgelêerdn en Nobelpryswinnoare Andrej Sacharov g'arresteerd. Je wordt loater verbannen noa Gorki.
* 2009 - President Barack Obama têekent e bevel vo 't detensjekamp Guantanamo Bay te sluytn. De congresopposiesje makt da 't nie goat uytgevoerd wordn.

## Geboorn
* 1788 - Lord Byron, Ingelschn dichter (gestorvn 1824)
* 1963 - Andrei Tchmil, Moldavisch-Belgische coureur en ploegmanager
* 1974 - Barbara Dex, Vlamsche zangeresse
* 1978 - Delphine Lecompte, Vlamsche dichteresse

## Gestorvn
* 1869 - Leopold (9), krôonprins van België
* 1901 - Keuniginne Victoria (81), keuniginne van 't Verênigd Keuninkryk 
* 1922 - Paus Benedictus XV (67)
* 1973 - Lyndon B. Johnson (64), president van de Verênigde Stoatn
* 1994 - Telly Savalas (72), Grieks-Amerikoanschn acteur
Leffingeleuren

**Leffingeleuren** es een pop- en rockfestival die deuregoat in Leffienge en georganiseerd weirdt deur vzw De Zwerver Concerts. ' t Goa deure in 't middn van september. In 2006 vierdn ze uddern 30sten verjoardag, in 1977 es de êeste uutgoave georganiseerd gewist deur de menschn die ôok de Café de Zwerver overgenoomn an. 

In 't begin wos 't festival groatis, me vôorol noadruk ip folk en blues. Loater kwam doar aandacht voo pop, rock en reggae by, en in de latste joarn zelfs hiphop en dance.

## Editie 2006
De latste editie, die deureging va 15 tot 17 september, wos me een ipkomste va 14.000 man een grôo succes. De bekendste noamn die iptroadn woarn The Cult, Millionaire, Therapy?, An Pierlé & White Velvet. 
Van West-Vlamsche kant woarn der ôok een aantal groepn: Goose, Flip Kowlier en Vive La Fête.

## Externe koppelienge
* Officieeln site
Yves Bondue

**Yves Bondue** (Yper, 1 moarte 1966) is un componist, acteur, muzikant, zanger en schryver.

## Leevn
thumb|<center>Yves Bondue binst z'n iptreden in 't Folk
Yves Bondue is werkzaam ip verschillende froent'n.  An den ène kant is 't ie un componist die oal styf veel pryzen gekregen eet vo zyn werken, zowel in Vloandern ols in ’t buteland, toe in Rusland toe.  Je schreef vô kamerorkesten, vô kôren (je was ôok un tyd kôorleider van 't strydkôor *Vamos Pro Lutar*) toet zelfs un opera.

Ols tonèèlmens speeldet ie ol in verschillende tonèèlstikken vo volwassenen, ounder andere me Anton Coogen,  mo je was ook ol up de Gense Fèèsten en in verschillende culturele centra met zyn stikken van *Mol en Muis* vo kienders.

Ols muziekpedagoog ield ie verschillnde muziekworkshops vo gezinnen *Kun je de mieren horen zingen?* en *De Schaduw van de Kleurenvanger* en je deed ôok verschillnde gastcolleges an de vele pedagogische oge schooln in Vloandern.  Me zyn workshops 'Folkdans' ounder de name *Het Eiland van de Tovercirkel* was 't ie ip ’t folkfestival van Dranoeter. In Dranoeter doet 'n ol joaren an een stik zelfgeschreevn vertellingen met muziek by over ollesoarten interessante dinge van de Westhoek: blauwers en komiezen, de wijngoarden, oede religieuze gebruuken, brouweriën en de historie van de Blankoart. Je kunt dat ollomoale leezn in zijn dik'n boek: Indlikse Toeren in de Westhoek.

Je stot ol me styf veel van zyn muziek ip CD’s van un ander, moar ook een eigen CD uutgebrocht  *Sjchrijeuw et L'histoire du vélo vert.* Met Le Vélo Vert wos 't 'n geregeld te hoaren up Radio 1 en Radio 2, tuschen 2006 en 2012. Doarachter is 't 'n begun' uptreden met *De Boom'n Van De Weireld:* een zevenkoppige bezettinge die up ollesoarten festivols speelt en woarmee dat 'n eigen liedjes bringt in 't Westvlams, Frans, Frans-Vlams...

De latste joaren schrijft 'n meer en mjeer boek'n. *'Nabeeld*' uit 2018, speelt em of in Vlamertinge in de joaren tsjeventig.



## Externe koppelienge

*Compagnie de oorsproungg
Voorblad

**Welgekommn by de [[West-Vlams|West-Vlamsche]] Wikipedia** ! 

 
 *[[Patrôon:Welkom|bewerk'n]]*




Olle artikels van Wikipedia volln ounder de GNU Oopn Dokumentoasje Licensje.
1 moarte

**1 moarte** is de 60stn dag van 't joar (61stn dag in e schrikkeljoar) in de Gregorioansche kalender. 't Volgn nog 305 doagn tout 't ende van 't joar.
## Geboorn
* 1456 - Vladislav II,  keunienk van Boheemn, Hongareye en Krowoasje
* 1629 - Abraham Teniers, Vlamsche kunstschilder en graveur, geboorn in Antwerpn
* 1810 - Frédéric Chopin, Poolsche compositeur en pianist
* 1904 - Glenn Miller, Amerikoansche jazztrombonist, bigbandleider
* 1910 - David Niven, Iengelschn acteur
* 1927 - Harry Belafonte, Amerikoanschn acteur en zanger
* 1944 - Roger Daltrey, Iengelsche zanger (oender andere van The Who)
* 1945 - Wilfried Van Moer, Vlamsche foetballist  en –coach
* 1952 - Jean Blaute, Vlamsche muzikant
* 1951 - Birger Jensen, Deensche foetballist
* 1963 - Nico Blontrock, Brugsche mediafigeure
* 1966 - Yves Bondue, West-Vlamsche compositeur, acteur, muzikant, zanger en  tekstschryver
* 1971 - Dick Norman, West-Vlamsche tennisser
* 1990 - Eva Daeleman, Vlamsche presentatrice
* 1994 - Justin Bieber, Canadeesche popzanger
## Gestorvn
* 492 - Paus Felix III, paus van 483 toet 492
* 965 - Paus Leo VIII, paus van 963 toet 965
* 1792 - Leopold II (44), keizer van ’t Heilig Rooms Ryk
* 1865 - Anna Pavlovna (70), Russische vrouwe van keunienk Willem II van de Nederlandn
* 2015 - Emiel Goelen (68), Vlamsche tv-presentateur
21 november

**21 november** is den 325stn dag van 't joar (326stn dag in e schrikkeljoar) in de gregorioansche kalender. 't Volgn nog 40 doagn toet 't ende van 't joar.
## Geboorn
* 1898 - René Magritte
* 1944 - Johan Depoortere
* 1956 - Ignace Crombé
* 1975 - Sandy Blanckaert
## Gestorvn
* 1916 - Frans Jozef I van Ôostnryk
Francky Dury

thumb|<center>Francky Dury
**Francky Dury** (Roeseloare, 11 oktober 1957) es nen West-Vlamschn voetboltrainer.

## Carrière
Francky Dury es begonn'n als voetboller ip een êerder bescheid'n niveau by Hulste Sport (1971 - 1981). Zin successn zyn gekoomn als trainer, vôorol by Zultse VV en loater by de fusieploeg SV Zulte Waregem. Noa êerdere trainerservoariengn by ploegn gelik Oarelbeke (B-ploeg), Bevern-Leie, SKS Ronse en RC Doornik es't ie begonn'n me Zultse VV, toen nog in êeste provinciale, te train'n in 1990. Ie es ton 6 kêers kampioen gekoomn me die ploeg: in 1ste provinciale (1991), 4de klasse (1994 en 1999), 3de klasse (2002) en 2de klasse (2005), woardeure da SV Zulte Waregem in êeste klasse mocht speeln. Veeln peisd'n da Zulte-Waregem ne veugel voo de katte wos, moar iederêen eit em een bulte verschootn toen da de ploeg ip de 7de plekke eindigde en de Beker va België won. Ip 31 meie 2010 roakte bekend da Dury trainer wier van KAA Gent.

De 14ste meie 2011, achter de vôorlatste speeldag van de play-offs, hen Francky Dury en Gent in ounderlieng overleg beslist van de soamnwerkienge stop te zettn. Dury zyn ipvolger wos de Noor Trond Sollied.

De 27ste juli 2011 is Francky Dury de nieuwn technischn directeur van de Belgische voetbolbound gekommn en beloftecoach van 't nationaal elftal. 

Den 30stn december 2011 gerakte bekend da Francky Dury were trainer kwam van Zulte Woaregem. Je volgde den ountsleegn Darije Kalezić ip.
## Pryzn
*1990 Kampioen 2de pr. (KSK Ronse)
*1992 Kampioen 1ste pr. (Zultse VV)
*1994 Kampioen 4de Klasse (RCH Gent)
*1995 Kampioen 4de Klasse (Zultse VV)
*1999 Kampioen 4de Klasse (Zultse VV)
*2002 Kampioen 3de Klasse (SV Zulte Woaregem)
*2005 Kampioen 2de Klasse (SV Zulte Woaregem)
*2006 Beker van België (SV Zulte Woaregem)
*2006 Belgisch trainer van het joar (SV Zulte Woaregem)
*2007 verkoozn tot West-Vloamieng van het joar
*2013 Belgisch trainer van 't joar (SV Zulte Woaregem)
Gert Verheyen

**Gert Verheyen** (Oogstroatn, 20 september 1970) es nen ex-voetboller en trainer. Gert Verheyen eit de belangrykste en langste periode van zyn carrière als voetboller by Club Brugge gespeeld. Deur vee minsn weirdt ie beschouwd als de latste echte 'Club-speler': technisch niet oltyd ôogstoand, moar oltyd gried om zyne kop der vôorn te leggn. Doarom wos 'n oek lange kapiting. Zyn positie wos anvaller of anvollnde middnvelder.

## Carrière
Gert Verheyen es begunn als joung gastje by Hoogstraten VV (1978 - 1986) en Lierse SK (1986 - 1988). Doar es 't ie ipgemerkt gewist deur de scouts van Anderlecht en mè vee vertôon getransfereerd. Ol rap bleek da zyne styl niet paste by 't spel van Anderlecht en oloewel dat ie der 4 joarn gebleevn es, eit ie der nôoit de vulle woarderynge hèd. In 1992 ei 't ie ton veranderd van ploeg en es 't ie no de grôte concurrent Club Brugge gegoan. Doar eit ie êen van de mêest succesvolle perioodn van de ploeg meegemakt, en volgns vele es da in grôte moate an em te dankn: in de vêertien joar dat ie voo Club Brugge gespeeld eit, eit ie 199 goals gemakt. In die periode es 't ie vuuf kêers landskampioen gewist en eit ie vier kêers de beker van België gewonn. Ip de 5de meie 2006 es 't ie gestopt me voetbolln.

Europees eit ie ôok een antal records gebrookn, zô wos 't ie de êeste Belgische speler die 100 Europese matchn eit gespeeld. Doarin eit ie 22 goals gemakt, evenvele lik Raoul Lambert. 

In de nationoale ploeg eit ie ôok een grôte rolle gespeeld: ie eit 50 matchn gespeeld woarin dat ie 10 goals eit gemakt.

## Achter zyn voetbolcarrière
Achter zyn carrière als actievn voetboller eit ie een joar jeugdtrainer gewist by Club Brugge. Doarachter es 't ie begonn mè ne klêerwinkel in Knokke, tôpe me zyn vrouwe (dat 'n lêern kenn et in Dancing High Street in Oogstroatn (Frank Raes vertelde dadde vroeger iddern match woadat 'n commentoar up goaf).

## Externe koppelienge
* Gert Verheyen ip de site van Club Brugge
Jef Braeckevelt

thumb|Jef Braeckevelt in 1977
**Jef Braeckevelt** (Tielt, 13 januoari 1943 - Woaregem, 26 februoari 2019) wos nen West-Vlamschn ploegleider van verschillnde veloploegn. Ie weunde lange in Woaregem.

## Carrière
Oloewel dat ie by de jeugd soms meedeed an kermiskoersn, es't ie redelik rap ploegleider gekoomn by de liefhebbers van 't Sportverbound Meulebeke. Ie wos ton 16 joar. Vanof 1964 ei't ie grôter ploegn geleid, gelik Terrot-Leroux, La Redoute, Hitachi, Lotto, Marlux, Chocolade Jacques en Jartazi-7Mobile. Ie eit zyn grôotste successn behoald in zyn periode by Lotto, in de tyd da Andrei Tchmil ôge toppn scheirde.

## Varia
* Jef Braeckevelt eit een belangryke rolle gespeeld in 't feit da ne rit va de Rounde van Vrankryk in 2007 in Woaregem start. Zyn vriendschap me Jean-Marie Leblanc zit doa voo vele tussn.
* Braeckevelt kwam bekend by 't grôot publiek in 2001. Toen woun ze coureur Serge Baguet een etappe in de Rounde van Vrankryk. An d'ankomste vieln ze ol kriesjend in makoars armes.
Lampernisse

**Lampernisse** is e dorptje in de Belgische provinsje West-Vloandern. 't Is e deelgemeente van de Belgische stad Diksmude. Lampernisse is by e fuuzje in 1971 e deelgemeente van Pervyzje gewordn en deed ip dat moment ofstand van een kleen gebiedsdeeltje (0,83&nbsp;km²) an Oedekapelle. Pervyzje werd in 1977 op zyn toer by Diksmude gevoegd. Lampernisse et een ippervlak van 13,62 km² en et bykan 200 inweuners.  

Lampernisse is meer dan woarschynlik de geboorteplekke van Nicolaas Zannekin, een Vloaming die em verzette teegn d'ounderdrukkienge en den annexatiepolitiek van de Franse keunienk Filips VI en z'n anhang in Vloandern. Je sneuvelde beist de Slag by Kassel in 1328.
## Beziensweirdigheedn
:15px *Kykt noa [[Bouwkundig erfgoed in Lampernisse]]*
thumb|left|Kerke

## Demografische evolutie


Colors=
  id:a value:gray(0.9)
  id:b value:gray(0.7)
  id:c value:rgb(1,1,1)
  id:d value:rgb(0.6,0.7,0.8)

ImageSize  = width:600 height:373
PlotArea   = left:50 bottom:30 top:30 right:30
DateFormat = x.y
Period     = from:0 till:600
TimeAxis   = orientation:vertical
AlignBars  = justify
ScaleMajor = gridcolor:b increment:75 start:0
ScaleMinor = gridcolor:a increment:15 start:0
BackgroundColors = canvas:c

BarData=
  bar:1806 text:1806
  bar:1816 text:1816
  bar:1830 text:1830
  bar:1846 text:1846
  bar:1856 text:1856
  bar:1866 text:1866
  bar:1876 text:1876
  bar:1880 text:1880
  bar:1890 text:1890
  bar:1900 text:1900
  bar:1910 text:1910
  bar:1920 text:1920
  bar:1930 text:1930
  bar:1947 text:1947
  bar:1961 text:1961
  bar:1970 text:1970
  bar:1996 text:1996
  bar:2001 text:2001

PlotData=
  color:d width:20 align:left

  bar:1806 from:0 till: 331
  bar:1816 from:0 till: 339
  bar:1830 from:0 till: 404
  bar:1846 from:0 till: 462
  bar:1856 from:0 till: 436
  bar:1866 from:0 till: 405
  bar:1876 from:0 till: 430
  bar:1880 from:0 till: 450
  bar:1890 from:0 till: 414
  bar:1900 from:0 till: 392
  bar:1910 from:0 till: 386
  bar:1920 from:0 till: 302
  bar:1930 from:0 till: 370
  bar:1947 from:0 till: 313
  bar:1961 from:0 till: 269
  bar:1970 from:0 till: 206
  bar:1996 from:0 till: 180
  bar:2001 from:0 till: 182

PlotData=

  bar:1806 at: 331 fontsize:s text: 331 shift:(-10,5)
  bar:1816 at: 339 fontsize:S text: 339 shift:(-10,5)
  bar:1830 at: 404 fontsize:S text: 404 shift:(-10,5)
  bar:1846 at: 462 fontsize:S text: 462 shift:(-10,5)
  bar:1856 at: 436 fontsize:S text: 436 shift:(-10,5)
  bar:1866 at: 405 fontsize:S text: 405 shift:(-10,5)
  bar:1876 at: 430 fontsize:S text: 430 shift:(-10,5)
  bar:1880 at: 450 fontsize:S text: 450 shift:(-10,5)
  bar:1890 at: 414 fontsize:S text: 414 shift:(-10,5)
  bar:1900 at: 392 fontsize:S text: 392 shift:(-10,5)
  bar:1910 at: 386 fontsize:S text: 386 shift:(-10,5)
  bar:1920 at: 302 fontsize:S text: 302 shift:(-10,5)
  bar:1930 at: 370 fontsize:S text: 370 shift:(-10,5)
  bar:1947 at: 313 fontsize:S text: 313 shift:(-10,5)
  bar:1961 at: 269 fontsize:S text: 269 shift:(-10,5)
  bar:1970 at: 206 fontsize:S text: 206 shift:(-10,5)
  bar:1996 at: 180 fontsize:S text: 180 shift:(-10,5)
  bar:2001 at: 182 fontsize:S text: 182 shift:(-10,5)
  


Opm:1806 t/m 1970=volkstellingen ip 31 december
Oedekapelle (West-Vloandern)

**Oedekapelle** is e landelik polderdorptje in de Belgische provinsje West-Vloandern en e dêelgemeente van de stad Diksmude. In 1971 werd er e nieuwe gemeente Driekapellen gevormd uut Oedekapelle, dat tonne e kleen gebiedsdeel va Lampernisse (0,83&nbsp;km²) anhechtte en de vlakby geleegn dorptjes Nieuwkapelle en Sint-Jacobskapelle. In 1977 werd Driekapellen zelve by Diksmude gevoegd. Oedekapelle is a vree kleen dorptje, met round 't kerksje moar een tiental weuniengn en e poar boeroovn. Ip 't groundgebied weunn der een 150-tal menschn.
## Beziensweirdigheedn
:15px *Kykt noa [[Bouwkundig erfgoed in Oudekapelle]]*
thumb|left|Sint-Jan-Baptistkerke in Oedekapelle
Sint-Jacobskapelle

**Sint-Jacobskapelle** is e landelik polderdorptje in de Belgische provinsje West-Vloandern en e deelgemeente van de stad Diksmude. In 1971 werd de gemeente Driekapellen gevormd uut Sint-Jacobskapelle, Nieuwkapelle en Oedekapelle, moar in 1977 werd Driekapellen zelve by Diksmude gevoegd. 

Sint-Jacobskapelle is e vree kleen dorptje met een ippervlakte van 3,25 km² en moar oungeveer 100 iweuners. Der is e klene dorpskern round de kerke en landbowbedrievn verspreid over heel 't groundgebied. 't Dorp werd als parochje erkend in 1247 ounder 't Bisdom Terwaan. Beist den Eeste Weireldoorloge lag Sint-Jacobskapelle an 't frount.
## Beziensweirdigheedn
:15px *Kykt noa [[Bouwkundig erfgoed in Sint-Jacobskapelle]]*
thumb|left|Sint-Jacobuskerke
Oostkerke

**Oostkerke** kan een van de volgende pleksjes zien:
* Oostkerke, e deelgemeente van Damme
* Oostkerke, e deelgemeente van Diksmude
Oostkerke (Damme)

**Oostkerke** is e Belgisch polderdorptje en e deelgemeente van 't West-Vlams stadje Damme. Oostkerke is 1.752 ha groot en der zyn  rume 600 iweuners. In 1974 is Oostkerke verkoozn toet 't schoonste dorptje van West-Vloandern.
thumb|left|<center>Zicht ip Ôostkerke

## Geschiedenisse
De geschiedenisse van Oostkerke is sichtent de 12ste eeuw styf verweevn met dedie van Lapscheure, Moerkerke en Hoeke. Da woarn grensgebiedn en voorpostn van Damme en Brugge en kreegn regelmoatig te moakn met overstromiengn. De streekn werdn soms ook geteisterd deur legerbendes. Deur die tegensloagn giengn der verschillige deeln van 't kunstpatrimonium verloorn.

De noame Monnikerede is ook met Oostkerke verboendn. 't Was d'haavn die leidde noar Oostkerke. Moa 't stadje is helegans verdweenn, en sinds 't groavn van de Damsche Voart is 't er niks mee van were te viendn in 't landschap.
## Beziensweirdigheed'n
:15px *Kyk noa [[Bouwkundig erfgoed in Ôostkerke (Damme)]]*

Ofbeeldienge:Oostkerke - Sint-Kwintenskerk 2.jpg|Sint-Kwintenskerke 
Ofbeeldienge:Oostkerke - Sint-Kwintensstraat.jpg|Sint-Kwintensstroate
Ofbeeldienge:Oostkerke - Kasteel van Oostkerke.jpg|Kasteel van Oostkerke


## Externe koppelienge
* Gemeentewebsite over Oostkerke
Oostkerke (Diksmude)

**Oostkerke** is e polderdorpsje in de Belgische provinsje West-Vloandern en e deelgemeente van Diksmude. In 1971 was 't verenigd me Perviezje, da zelve in 1977 by de fuusjegemeente Diksmude wer' gevoegd. 't Kleine dorpsje et een ippervlakte van 3,77 km² en et e stik of 300 iweuners.

't Centrum ligt an de Lampernissestraat/Lettenburgstraat, langstn den Oostkerkevaart. Vroegertyd lag 't centrum te zuudn van die boane. In den Eeste Wereldoorlog is Oostkerke echter helegans vernield. Deur de grote saneriengskostn is 't er tonne beslootn voe 't centrum ipnieuw an te leggn te noordn van die boane.

## Attracsjes

* De Sint-Pharaïldiskerke of Sint-Veerlekerke, de pastorie, de weunuun en 't dorpsling zyn gebowd en angeleid in 't begun van de joarn 20, achter da Oostkerke helegans vernield was in den Eeste Wereldoorlog. 't Is e beschermd dorpsgezicht.
Nieuwkapelle (West-Vloandern)

**Nieuwkapelle** is landelik polderdorpsje in de Belgische provinsje West-Vloandern. In 1971 werd er e fuusjegemeente Driekapellen gevormd uut Nieuwkapelle, Oedekapelle en Sint-Jacobskapelle. E kleen stiksje van Merkem (0,36&nbsp;km²) werd ton wok by Nieuwkapelle gevoegd. Al in 1977 werd Driekapellen zelve by Diksmude agehecht. 

Nieuwkapelle et een ippervlak van 7,85 km². 't is e kleen dorpsje met e stik of 150 weuniengn en e klene 400 iweuners, een dorpschole, e poar horecazoakn en e lokoal wienkeltje. Tewerkstellienge is 't er in de platselikke landbowbedryvn. Dwes deur 't dorpscentrum lopt de gewestweg N364.
## Beziensweirdigheedn
:15px *Kykt noa [[Bouwkundig erfgoed in Nieuwkapelle]]*
thumb|left|<center>Sint-Petruskerke
Vlazêle

**Vlazêle** (Nederlands: *Vladslo*) is e dorp in de Belgische provinsje West-Vloandern. 't Is sichtent 1977 e deelgemeente van de stad Diksmude. Vlazêle et een ippervlak van 17,33 km² en rume 1200 iweuners. 

## Bezienswoardigheedn
:15px *Kykt noa [[Bouwkundig erfgoed in Vlazêele]]*
* De Sint-Martinuskerke et e romoanse torre uut de 15sten eeuw. Achter den eeste wereldoorlog is de beschoadigde kerke heripgebowd.
* Belangryk in Vlazêle is 't Duuts militair kerkof in 't Praatbus, woa dat er meer dan 25.000 gesneuvelde soldoatn uut den Êestn Weireldoorloge liggn. 't Lied Vladslo van Willem Vermandere goat doarover.
thumb|left|Sinte-Martinuskerke
thumb|left|Oorlogskerkhof in Vlazêle

## Externe koppelienge
* Webpagina van Vlazêle
Brieln (Yper)

**Brieln** (Nederlands: Brielen) is e dorptje in de Belgische provinsje West-Vloandern en en e dêelgemêente van Yper. 't Weunn e klêne 1000 menschn. 

De Veurnscheroute (N8) lopt deur Brieln en omdat er styf vele passage is (otto's die noa de kust moetn en oek vele kammiongs), en der êentige joarn eleen e bende gastn van Brieln 't akschekomitee JA19 upericht, voen 't deuretrekkn van de A19, d'otostroade van Kortryk nor Yper. Yves Leterme e nu en aar vôorstel (e langn rienk round Brieln, Elverdienge en Woestn) en doamei en ze JA19 upedoekt.
## Beziensweirdigheedn
:15px *Kyk noa [[Bouwkundig erfgoed in Brieln]]*

thumb|left|<center>Kerke van Brieln
Johan Depoortere

**Johan Depoortere** (Rôzebeke, 21 november 1944) es nen journalist by de VRT.

## Carrière
Johan Depoortere es achter zyn studies Germoanse filologie begonn als journalist by het toenmoalige BRT journoal in 1970. Ie es sedert ton een veelgezien figure in de nieuwsprogramma's van de VRT, gelik Panorama.

Zyn êeste gewoapende conflict dat ie ter platse gevolgd èt, wos den burgeroorlog in Libanon in 1976.

In de joaren '80 zat ie vele in Latyns-Amerika: de revolutie in Nicaragua, de burgeroorlogen in El Salvador en Guatemala. 

In '89 trokt ie met 'n ploeg noa Roemenië woa da ze d'er ôok "angedoan" gewist èn met da massagraf van Timisoara.

Van '95 tot '99 wos 't ie buutnlandcorrespondent van de VRT vo Rusland. Da noemt ie zelve misschien wel de boeiendsten tyd van zyn carrière. Doa versloeg ie ounder andere d'oorlogen in Tsjetsjenië. 

In 2001 trekt ie met de Nôordelikke alliantie up in Afghanistan.

Sedert januoari 2005 es't ie buutnlandjournalist in Amerika, woa dat ie surtout wilt proberen vo 't bêeld da we ier èn van Amerika by te reegln.

## Externe koppeliengn
* Zyn eign blog
*Zyn blog voe de VRT
Jean-Noël Ternynck

**Jean-Noël Ternynck** (°4 januoari 1946 - 13 oktoober 2017) wos e Frans-Vlamschn dichter uut Stêenvôorde die schreef in zyn *[[Frans-Vlams|Vlaemsche]]* moedertoale. Zyn ouders klappnde olletwêe Vlaemsch.

## Engagement
Deur 't schryv'n van gedicht'n en deur zyn frequente deelnoame an culturele oavend'n, engageerde Ternynck nem vo zyn moedertoale te promoot'n en te doen vôortleev'n. E schreef zyn gedicht'n zowel in 't Vlaemsch van zyn streke als in 't Frans. 

E wos ouk actief betrokk'n by de twêetoalige uutzendieng'n van Radio Uylenspiegel (91.8 FM) vanuut Kassel.

Van beroep wos 't 'n lêroare Iengels in 't lyceum van Oazebroeke.

## Werk'n
Jean-Noël Ternynck et twêe gedichtnbundels uutebrocht:
**Van Gister toet Vandage*, 1997, uutegeevn deur Werkgroep de Nederlanden.
**Van de Leie toet de Zee*, 1998, uutegeevn deur Yser Houck.

## Externe koppeliengn
*Frans-Vlaanderen streektaal Mark Ingelaere 
*Collectage van het Frans-Vlaams Mark Ingelaere
Adiengkerke

**Adiengkerke** of **Oyenkerke** (Nederlands: *Adinkerke*) is e dêelgemêente van De Panne an de kust in West-Vloandern.

Plopsaland, vroeger de Meli, en de stoatie van De Panne liggn in Oyenkerke.

Ofbeeldienge:Plopsaland - Plop Hamburger restaurant.JPG|Plopsaland
Ofbeeldienge:Station De Panne - Foto 4 (2010).png|Stoatie van De Panne
Ofbeeldienge:Adinkerke Garbe1.jpg|Vlas in Adiengkerke

## Geschiedenisse
Ze én van Oyenkerke in 992 noa Christus den eerste vermelding gevoen. In da joar zoe Rosala of Susanna, de wedeuwe va Arnulf II, mé eur zeune groaf Boudewijn IV eur bezittingen in "Adingahem" oan den St.-Pietersabdij va Gent geschounk'n én.

Mo da was e kwakkel. D'eerste vermeldinge wos mo in 1123. Da stik ground lei in Testerep (Middelkerke) en dien Adingahem is Aaigem of Adegem. D' abdy van St. Pieter in Gent e noois ground in Oyenkerke g'hed. Oyenkerke viel ounder Terwaan. 

Oyenkerke é verschillnde noamevoluties g'hed in de loop van tyd, nl: Adingahem, Adenkercka, Odecherca, Odenkercha, Odenkerka, Odenkerke, Ooienkerke, Oyenkerke tot nu Adinkerke (utgesproken lik Adiengkerke in 't dialect).

De noame Oyenkerke is nog vele gebrukt in de volkstoale. Moa de name Adiengkerke komt ook vele voorn.
## 't Zien weird
:*Kyk noa [[Bouwkundig erfgoed in Adinkerke]]*

## Geboren in Oyenkerke
*Michiel Hendryckx, fotogroaf en televisiepersoonlykeid
*Kamiel Top, dichter
Cyprus

**Cyprus** of beter *Grieks-Cyprus* (officieel *De Republiek Cyprus*, Grieks: *Κυπριακή Δημοκρατία*, Turks: *Kıbrıs Cumhuriyeti*) es een klêen land dat dêel es van een eiland in de Middellansche Zêe. Cyprus ligt geografisch gezien in Azië, moa vo polletieke en culturele reedns wordt 't by Europa gerekend. 't Grieks gedêelte van Cyprus makt sedert 2004 dêel uut van de Europese Unie. Der weunn à peu près 1.200.000 minsn in Cyprus, ip een ippervlak van 9251&nbsp;km2. D' ôofdstad es Nicosia. De noame 'Cyprus' komt eigenlik van et oud-Grieks Kypros wa letterlik koper wilt zeggn.
thumb|left|Koarte van Cyprus

## Polletiek
Cyprus es deur zyn geostrategische liggienge tussn et Europese vasteland en et Middn Ôostn olsan een eiland gewist da de lokoale volkern wildn bestuurn. Cyprus eit olsan ounder invloed gestoan van d'istorische grôotmachtn: De Perzn, de Griekn, de Romeinn, de Arabiern, de Byzantijnn, de Kruusvoarders, de Venetioann en de Brittn.

In de recente istorie es Cyprus ipgedêeld gewist in twêe dêeln: sedert 1974 es et Nôordelik dêel bezet deur de Turkn, achter joarn van gevechtn tussen de Griekn en de Turkn. De Turkn wildn doarmee de Turkse mindereid (18% van de bevolkienge van et eiland) beschermn achter joarnlange gevechtn tussen Grieks-Cypriootn en Turks-Cypriootn. Turks-Cyprus es ollêne erkend deur Turkije, terwil dat et Zuudn, de republiek Cyprus olgemêen erkend es. De kwestie Cyprus zorgt nog oltyd vo twistn tussn Grieknland en Turkije, en bemoeilikt de gesprekkn vo toetredienge van Turkije by de EU.

In 2004 es't er een nieuwe pogienge tot toenaderinge, ounder invloed van de toetredienge van Grieks-Cyprus by de EU in dazelfde land en ounder begeleidienge va Kofi Annan. Nôord-Cypriootn stoan oopn vo erênigienge, om zô uut et isolement te geroakn, en Grieks-Cypriootn ounder bepoalde vôorwoardn.
## Cultuur
### Weirelderfgoed
In Cyprus  stoan der drie plekk'n ip de weirelderfgoedlyste van den UNESCO.
*Paphos, ruïnes uut de Romeinschn tyd
*Beschilderde kerk'n in 't Troodosgebergte 
*Choirokoitia, archeologische site uut 't Neolithicum

Ofbeeldienge: Fort pafos.jpg |Fort van Paphos
Ofbeeldienge: Kykkos kors.jpg |Byzantyns Kykkoskloôster in 't Troodosgebergte
Ofbeeldienge: Choirokoitia.jpg | Archeologische site van Choirokoitia
Vladslo

* de Nederlandse naam van 't dorp Vlazêle
* de noame van een liedje van Willem Vermandere over 't militair kerkhof in Vlazêle, zie: Vladslo (lied)
Brieln

*dêelgemêente van Yper: Brieln (Yper)
*e werkwoord da betekent: *[[môoschn]]* of *jen eign bezigoudn*
1941

1938 - 1939 - 1940 - **1941** - 1942 - 1943 - 1944
't Joar **1941** is 't 41e joar in de 20e eeuwe volgenst de christelikke joartellienge.
## Gebeurtenissn
;januoari
*1 - De Woalsche fascist Léon Degrelle, leider van de Rex-bewegienge, roept ip toet collaboroasje met Duutsland.
*14 - Radio België die uutzendt vanuut Londn, lanceert e nieuw symbool vo de weerstand: *V* vo *Victory*.
;meie
*5 - Rex-Vloandern, 't Verdinaso en 't VNV (Vlaams Nationaal Verbond) van Staf de Clercq fusioneern.
;juni
*22 - Operoasje Barbarossa: Hitlers troepn valln Rusland binn
;september
*11 - De Belgische keunienk Leopold III trouwt in 't geheim me Lilian Baels, dochter van Hendrik Baels, ex-gouverneur van de provinsje West-Vloandern. Ze krygt den titel Prinsesse van Rety. 
*19 - Al de Joodn in Duutsland zyn vanof nu verplicht van ip stroate e joodnsterre te droagn vanof hunder zes joar.
;december
*7 - Anval ip d' Amerikoansche marinebasis Pearl Harbor deur Japaneesche vliegers. 
*8 - Oorlogsverkloarienge van de Verênigde Stoatn an Japan. 
*11 - Duutsland, gevolgd deur Italië, verkloart den oorloge an de Verênigde Stoatn.

## Muziek
Populaire liedjes:
*The Andrews Sisters: *Boogie Woogie Bugle Boy* - *I'll Be with You in Apple Blossom Time* 
*Jimmy Dorsey: *Amapola* - *Green Eyes* - *Maria Elena*
*Billie Holiday: *God Bless the Child*
*Glenn Miller: *Chattanooga Choo Choo* - *A String of pearls*
## Geboorn
;moarte
*5 - Aimé Desimpel, West-Vlamschn oundernemer
*13 - Mahmoud Darwisch, Palestynschn dichter en schryver
*21 - Dirk Frimout, West-Vlamsche ruumtevoarder
*26 - Richard Dawkins, Iengelsche weetnschapper
;meie
*24 - Bob Dylan, Amerikoansche zanger
;juni
*12 - Reg Presley, Iengelsche zanger
;september
*10 - Stephen Jay Gould, Amerikoansche weetnschapper
;december
*10 - Peter Sarstedt, Britsche zanger-liedjesschryver
*25 - Guido Reybrouck, West-Vlamsche coureur
## Gestorvn
;februoari
*20 - George Minne, Vlamschn beeldhouwer
;september
*16 - Valerius De Saedeleer, Vlamsche kunstschilder
;november
*27 - Camille Looten, Frans-Vlamsche paster-schryver
;december
*5 - Grégoire Le Roy, Vlamsche schryver en kunstnoare
Pieter de Coninck

**Pieter de Coninck** (°Brugge tussen 1250 en 1260, † in 1332 of '33) wos n Vlams volksleider.
[thumb|right|Standbild van Breydel en de Coninck ip de [Grôte Markt (Brugge)|Mart van Brugge]]
De Coninck stamdege uut 'n hêel geweune weversfamilie, mo je koste wree goed klappn en koste zyn publiek zodoanig overtugen dazze em overal zou'n gevolgd hen.

In 1301 is 't ie vo den êeste ki vermeld als leider van een ipstand tegen belasting'n van 't stad Brugge. In juni van da joar vliegt ie in 't gevang, mo 't volk komt em bevry'n. De Lieboards pakken 't bestier van 't stad over. Mo Jacques de Châtillon, de landvoogd, trekt Brugge binnen en Pieter de Coninck word verbann'n.

Ip vrage van Jan en Gwijde van Namen, zeuns van Gwyde van Dampierre (groaf van Vloandern), keert de Coninck in december 1301 were no Brugge. D'er volgt 'n ipstand woarby dan ze den 1e mei van 1302 de kastêlen van Male en Sysêle verôovrn. Mo de Lelioarts van de Châtillon kommen met e leger van 800 man en de Coninck is were weggejaagd.

Achter de Brugse Mettn komt Pieter were no Brugge vo t'elpen met Willem van Gulik (klêezeune van Gwyde van Dampierre) by de leidinge van 't stad.
Ze maken 'n Vlams leger da surtou uut geweune menschen, boeren, ambachtslied'n bestoat. 't Stad Brugge betoalt 't grotste dêel van de kosten vo den ipstand.
Ze bevryd'n de kastêlen van Male en Wyndoale en e grôot stik van de reste van Vloandern.
Mo Kassel en surtou Kortryk bluuv'n in Fransche anden.

't Vlams leger trekt no Kortryk vo te proberen Kortryk te verôovrn. Da gebeurt dus in de Guldenspôrenslag van den 11e juli 1302. Korts vo 't begun van die slag is Pieter de Coninck me twi van z'n zeuns ridder geslegen.

In 1309 stoat ie tegoare met Jan Breydel en Jan Heem an 't oofd van n ipstand tegen de goekeuringe van 't Verdrag van Athis-sur-Orge.

## Standbild

Ip de mart van Brugge stoat er sedert 1887 n standbild van Pieter de Coninck en Jan Breydel.
Ip de voaravond van den 11e juli word'n d'er nog oltyd blommen geleid deur 't stad.
Thorntonbank

De **Thorntonbank** es ne lange zandbank vôor de Vlamsche Kust. De Thorntonbank ligt à peu près dertig kilomeitrs uut de kust, ter ôogte va Zêebrugge en Knokke. Ie es 20&nbsp;km lank en es oungeveer 25 meiters ôger dan de omriengnde geulen. Toch ligt ie nog oltyd ounder de zêespiegel. Ze peizn da de noame komt van John  Thornton, ne Britse cartograaf uut de 17de en 18de êeuwe.

## Windmeulnpark
thumb|240px|D'eerste vier windmeulns
Deur zyn liggienge (juste uut et zicht van de toeristn an de kust en weg van de voarroutn van de oceaanschumers) es de Thorntonbank uutgekoozn om een windmeulnpark ip te bouwn. Ip 24 juni 2003 eit et bedryf C-Power de concessie gekreegn om een windmeulnpark te bouwn met de noame 'Farshore': 't zou goan over 60 windturbines van elks 5MW, goe vo eletriek vo 600.000 menoagen. C-Power es een consortium va vuuf Belgische bedryvn. Ip de 23ste meie van 2007, noa nen lange lijdnsweg om olle vergunniengn round te krygn, begonn ze met de bouw van de sokkels van de windmeulns. 't Zyn vo 't moment de groatste en strafste ter weireld.

## Externe koppeliengn
*Website C-Power

550px|thumb|left|t = Thorntonbank
Pietjesbak

E **pietjesbak** (of pietebak) is en achtoekig dienk voun in te pietn. 't Is mêestol in out emakt en an de binnekant is't er mêestol etwot in zochte stofoasche eplakt, want pietn doe je me teirlienks en aars makt dat te vele leevn.

Pietn gebeurt vele up café. 't Bestoan verschillnde speln.

## 421
### Benôdigdeedn
*Pietjesbak (1)
*Teirlienks (3)
*Pietjes (vlootn of bierulletjes) (11)
*Krytje (1)

### Verloop
421 of *quat-vingt-et-un* is 't mêest ekend. Je speelt met minstens 3 spelers. Je ku speeln voe de leute, mor oltemets speeln ze dat 'n verliezer e toernee moe zettn voun ol dedie die mei doen. 't Bestoan vaneigens oek verschilln in 421, no volgens wien dat er speelt. 

Êest moetn de pietn verdêeld groakn. Doavôorn smytn de spelers ek up ze toer en 'n dienn die 't lêegste esmeetn et, krygt zovele pietn of dat 'n ogsn esmeetn et (Kombienoasches in 421). Toune erbegunt 'n verliezer en ezô goat 't vors toet dan de pietn verdêeld zyn. Doarachter begunt de finalle. In de finalle doen ollêne de spelers mei die pietn en en dus kunn ollêne zyder e striepe krygn (3 striepn is 1 zettn).

'n Speler die 't latste pietn ekreegn et, meugt begunn in de finalle. At zyn êeste smete nie goed is, meugt 'n nog eki smytn en doarachter nog eki. Mor at 'n achter êne ki stopt, meugn d'ander spelers oek mor êne ki smytn. Smyt 'n 3 kirs, toune meugn zyder oek 3 kirs smytn.

Je meugt oek teirlienks uut 'n bak oaln (mor eki daj z'uutoald et, moetn ze deruut bluuvn). Aangezien daj me pietn (de intjes) van d'ogste kombienoasches makt, zyn dedie der mêestol uutoald. De kombienoasches zyn 't zeste lik in 't verdêeln, mor a je 421 smyt, goat et over de reste van je pietn. Etwien die toune oek ze pietn wult kwyt groakn, moet oek e 421 smytn. 'n Dien die de lêegste kombienoasche esmeetn et, krygt de pietn. An d'ogste of de lêegste kombienoasches deur mêerder spelers esmeetn zyn, moet er ebarreerd zyn. 'n Dien die 't latste de kombienoasche esmeetn et, meugt êest ze teirlienks smytn en toune zyn 't d'oogn die telln ('n dienn met de mêeste oogn wint of verliest nie).

In de finalle is 't de bedoelienge voun ol je pietn kwyt te groakn. 'n Dienn die ze ollemoale et (dus 11), krygt e strieptje. 

En ezo got vors toet an ze 't moe zyn.
Kombienoasches in 421

A je met 'n pietjesbak 421 speelt, moetn de 3 teirlienks ossan van oge no lêge eleezn zyn (162 is dus 621).

## De combinoasjes en oevele dan ze weird zyn
### Quat
*421 = 7 pietn (oltemets 8, 't angt of van spel toet spel)

### Pietn
*111 = 7 pietn
*611 = 6 pietn
*511 = 5 pietn
*411 = 4 pietn
*311 = 3 pietn
*211 = 2 pietn
### Zantjes
Zantjes telln ossan voe 3. Oloewel dat dadde dus mêer is dan piete 2, goat piete 2 der toch boovn. 
*666
*555
*444
*333
*222
### Stratjes
Stratjes telln ollemoale voe 2.
*654
*543
*432
*321
### Aar
Ol d'aar combinoasjes telln voun 1.
*665
*664
*663
*...
*431
*332
*331
*221 (e mienetje)
Adelheid Byttebier

thumb|Adelheid Byttebier 
**Adelheid Byttebier** (Kortryk, 15 oktober 1963) es een politica en ex-minister in de Vlamsche regerienge. Z'es lid va Groen!. Nu weunt en weirkt ze in Schaarbeek.

Eigenlik es Adelheid ipgekwêekt in Gullegem in en familie die vele me gemêentepolletiek bezig was. 
Ze volgde en opleidienge voe socioal assistent in Kortryk en licentioat sociologie aan de VUB.

In euren studentetyd es ze in Schaarbeek g'arriveerd en ei ze doa bluven plakkn.

Adelheid es getrouwd me Jan Pelckmans, ne verkêersdeskundige, en z'es moedre van drie fistoengs: Ruben (°1991), Walter (°1993) en Mathilde (°1996). Jan Pelckmans is sichtent 15 moarte 2007 de êesten Vlamsche fietsmanager, woa dat ie 't Vlamsche fietsbeleid moe coördineern en ols ansprikpunt dienn. 

In de media es de flamboyante Adelheid vôoral gekend voe euren brêen smile, eur ritjes deur Brussel me eurne vélo en 't feit da ze toppezot es van oedn, vôorol grôotoedn.

## Polletieke carrière
* 1999-2003: Roadslid Brusselse Ôofdstedelikke Road en de Road van de Vlamsche Gemêenschapscommissie, fractieleider SP.a-Agalev-fractie
* 2003-2004: Vlams minister van Welzyn, Gezondeid en Gelykige Kansn
* 2004-2009: Fractieleider van 't Ôofdstedelik Parlement, Road van de Vlamsche Gemêenschapscommissie
* 2009- Vôorzitster Brusselse Vervoersmoatschappy MIVB-STIB
* 2011- Kabinetschef by êeste scheepn van Schoarbeek: Tamimount Essaïdi (Ecolo), verantwoordelik vo preventie, sociale integroatie en solidariteit.
* 2012- Scheepn in Schoarbeek

## Externe koppelienge
* Officieeln website
Ex-drummer (film)

**Ex-drummer** es nen Vlamsche film ut 2007 noa het boek va Herman Brusselmans met de gelyknoamige titel. De film es geregisseerd deur Koen Mortier.

## Verhoal
De film goat over 3 marginoaln mè nen handicap die ip zoek zyn noa nen drummer. D' ênigste vôorwoarde es da dienen drummer ôok nen handicap moet ein. Dries, nen schryver, wil wel drummer zyn van de groep, en ie besluut ton moa da nie keunn drummn zyne handicap es. De film wos nogol omstreedn deur zyn expliciet toalgebruuk en gebruuk van seks en geweld. Sommige minsn vergelykn em me Trainspotting en C'est arrivé près de chez vous.

## De West-Vlamsche link
De film speelt em of in West-Vloandern, in Ostende, en der weirdt ôok grôtendêels in 't West-Vlams in geklapt. Olle belangryke acteurs koomn ut West-Vloandern: Dries Vanhegen, Gunter Lamoot, Sam Louwyck, Norman Baert... 
Voo de filmmuziek wos't er nen grôotn West-Vlamschn inbrieng: Flip Kowlier zingt de titelsong *De grôotste lul van 't stad*, en Arno speelt er ôok een rolle en een liedje in.

## Externe koppelienge
*
Moen

thumb|<center>19e êeuwsche huzetjes ommegebouwd toet restaurang: '''t Oud Gemeentehuis'' in Moen

**Moen** es en dorpsjen in de Belgische provincie West-Vloandern. 't Is een dêelgemêente van Zwevegem.  Moen es gelegen langs 't Kanoal Kortryk-Bossut, dat de Schelde met de Leie verbindt.

De gemêente teldige 2746 inwoners op 1 januari 2006 en eit en ippervlakte van 1044 ectoaren.

Moen es gekend vô 't festival mini-rock Moen. Lanks de voart kundje schône wandlingsjes moaken en ne kêe me jen vélo tertn langs t joagpad.

## Bezienswoardigeedn
:*Kyk noa [[Bouwkundig erfgoed in Moen]]*
* "Wakeboard center": op het kanaal, dus in de zomer kun je ne kêe sjeezen achtr ne boot ip ee planke.
* "de Gitteboer": is ne gêetnboer die gelegn is langs de oude voart. Doar kundje ip jen gemak e twa van de nature drienkn.
* "Oude voart": nui is da ma een klein vaartjen wa der vele veugels broedn, der zittn oek schildpaddn.
* "St-Pietersbrugsjen": Da is e klin uphoalbrugsjen wa da ter veel kinders ulder komunie fotos loatn trekkn, of wa da ter vele trouwfotos wordn gemoakt.
* "Brouwerij Alvinne", is en brouwery ipgericht lik ne VZW deur Glenn Castelein en Davy Spiessens. 
* Twêe nateurreservoatn:
** "Tallus", 12 ectoaren van verhogingsjes lanks de voart beheerd deur Natuurpunt; ajje ne kêe een schoon wandlingsje wil moaken.
** "Den ouden spoorwegbôord", veuf ectoaren wandel- en natuurplezier.
Zandbank

Ne **zandbank** es e redelyk lang gerekte verôginge tot 30 meiter ôog ip de bodem van de zêe (ollêne ip 't continentoal plat).  Ze liggn mêestol met ênigte te reke in dezelde richtinge en in groepkes. 't Meest gekend in West-Vloandern zyn de zandbankn in de Nôordzêe en zyn vrêe belangryk vo de visvangst en de zeevoart.  Ze verandern e bitje van vorm met de getydn mo grofweg bluuft under vorme ip langere termyn bewoard.

't Belgisch continentoal plat doalt van 0 meiter tot oungeveer - 35 tot 55 meiter.  Doarip liggen der verschillige groepkes: de dichste zyn de *kustbankn*, in 't nôorden liggen de *Zeelandbankn* (alletwêe ein ze een wzw-ono oriëntoatie).  De *Vlamse banken* liggn dieper in zêe (no-zw) en 't verste liggn de *Hinder Banken* (nno-zzw).

## Gekende Vlamse zandbankn
### Kustbankn
*Wendunebank
*Vlakte van Raan
*Middelkerkebank

### Hinder banken
*Thorntonbank 
*Bank Zounder Naam

## Andere bank'n in de Nôordzêe
*Doggersbank
Veugelpyk

thumb|Pyltjes ip e veugelpyk
**Veugelpyk** is e kaffeesport die officieel *darts* noemt. 't Is overol in de weireld espeeld, mo 't komt van Iengeland. Vroeger hiengt er in iedern kaffee e veugelpyk, nu is dat e bitje emienderd, mo 't zyn der ogliek nog vele. De bedoelienge is voun me drie pyltjes (‘’darts’’ in 't Iengels) zoe goed meugelik te smytn (en in e nermoal spel 501 te smytn).

## E veugelpyk en de moatn
thumb|Ne veugelpyk
E veugelpyk is e rounde van e houtn ploate met doarup zwynhoar of synthetiesche vezels met doaround e metoaln band. Vanvôorn is 'n upedêeld in e rôze (groen=25 puntn, rôod=50 puntn) me doaround 4 riengels (vanbuutn=2x (e dubbeln), toune x1, toune x3 (e tripel) en toune were x1) ounderverdêeld in cyfers van êen toet twientig. A je dus in tripel 20 smyt, e je 60 puntn esmeetn. De riengels van de dubbels en de tripels zyn oftewel rôod, oftewel groene. De geweune riengels zyn gilf en zwort.

De numers stoan ezô up e veugelpyk, vanboovn te begun in wyzerzinne: 20-1-18-4-13-6-10-15-2-17-3-19-7-16-8-11-14-9-12-5. Roend olle vaksjes is er e metoaln droad (oek round dubbels, tripels en de rôozn).

De deursnee van e veugelpyk is bykan 46&nbsp;cm. En hangt 173&nbsp;cm hoge (emeetn van 't middn van de rôze toet de ground, oungeveer up d'hogte van d'oogn van e mens van e meiter tachentig) en de lyne ligt up 2 meiter 37 van de vôorkant van veugelpyk.

In tyde wos er in West-Vloandern espeeld up klinder blokkn van iepnhout, juuste lik dat er nu nog espeeld is in de streke van Manchester (Log End Darts).

## ’t Spel zeve
thumb|right|Veugelpyk ounderdêlen
’t Bestoan e masse verschillige spelln, mo ’t mêest van ol smytn twêe menschn teegn makoar toet 501. De mêeste veugelpykers smytn achter de tripel 20, mo j’et er oek die achter de tripel 19 smytn.

De spelers smytn ek up ze toer met 3 pyltjes en ze smytn toet an ze 501 en. Uutsmytn moe wel gebeurn met e dubbeln of met de rôze. Oltemets is er oek espeeld toet 301 (voen 't e bitje zidder te loatn goan).

Mêestol is er vantevôorn ofesprookn hoevele spelletjes dan ze speeln. 

Vroeger moest er in redelik vele kaffees begunn zyn met e dubbeln.

## Puntn
*180: ’t ogste meugelik me 3 pyls (3x tripel 20)
*170: d’ogste uutsmete (2x tripel 20 en e rôo rôze)
*Nine dart finish: 501 met neegn pyls (mêerder meugelikheedn, oundermêer 3xT20, 3xT20, T20 T19 D12)

## Weireld- en Belgische kampioenn

## Varia
*’n Latstn Belg die meiedoan et an 't Lakeside weireldkampioenschap, is Erik Clarys (The Sheriff). Deur en accident up zyn werk et 'n zyn arme ebrookn en got 'n nermoal gezien nie mi kunn smytn.
*Up weireldvlak zyn der twêe boundn: BDO (dan ze toogn up 'n BBC) en PDC (up SkySports).
*De bestn veugelpyker ôois is Phil Taylor, die 15 kirs 't weireldkampioenschap ewonn et (2 by 'n BDO en 13 byn 'n PDC) en nog indeliks vele aar grôte toernôoin. En het oek ol 9 nine dart finishes die up tilleviezje ekommn zyn, esmeetn.

## Externe koppeliengn
*Site van BDO
*Site van PDC
Weireldkampioenschap cyclocross

't **Weireldkampioenschap cyclocross** es een joarliks weerkêernde cyclocrosskoerse woarin da de weireldkampioen gekrôond weird. De wedstryd goat mêestol deure ip 't einde va januoari, ip 't moment da 't sezoen ip zyn latste bênen begunt te lôopn. Oloewel da de wedstryd voo de profs (de *elite*) het bekendst es, zyn der in totoal 4 koersn: voo de beloftn, voo de juniors, voo de vrouwn en voo de elite. In 2007 ging 't weireldkampioenschap deure in Gits (Ôoglee), in 1994 in Koksyde (me de legendoarische overwinnienge va Paul Herijgers). In 2021 goat et weireldkampioenschap deure in Ostende. Der es nog gin êene West-Vloamienk weireldkampioen gekomm'n by de profs, Sven Vanthourenhout es wel weireldkampioen by de beloften gewist in 2001 in Tábor.

## Erelyste elite
Daniël Coens

**Daniël Coens** (Dayel in 't Brugsch) (Beirnem, 3 ogustus 1938 - Roeseloare, 15 februoari 1992) was een West-Vlamsche  vo de CVP. J'is surtout bekend gerocht ols Minister van Onderwys.

## Polletieke carrière
*1977 - 1992: burgemêester van Damme
*1971 - 1992: volksverteegnwoordiger
*1979 - 1980: stoatssecretoaris vo 't Vlams Gewest
*1980 - 1981: minister van ontwikkeliengssoamnwerkienge
*1981 - 1988: minister van onderwys
*1988 - 1992: Vlamsche minister van onderwys

## Varia
Loater is z'n zeune, Joachim Coens, de zelste richtienge gegoan.
3 ogustus

**3 ogustus** is den 215stn dag van 't joar (216stn dag in e schrikkeljoar) in de gregorioansche kalender. 't Volgn nog 150 doagn toet 't ende van 't joar.
## Geboorn
*1938 - Daniël Coens, West-Vlamsche polletieker
*1992 - Colin Coosemans, Vlamsche foetboller
Reke van Fibonacci

De **Reke van Fibonacci** is e begrip uut de wiskunde. 't Goat ovre e specioale reke van getalln.

## De Fibonacci-reke
De Fibonacci-reke is oneindig. 't Begunt me nul en êen. Je krygt de reke deur ossan de somme te moak'n van de latste twêe getalln:
 0 + 1 = 1
 1 + 1 = 2
 1 + 2 = 3
 2 + 3 = 5
 3 + 5 = 8
 enzovôors

Da makt dus: 0, 1, 1, 2, 3, 5, 8, 13, 21, 34, 55, 89, 144, 233, 377, 610, 987, 1597, 2584, 4181, 6765, ...

## Wie zit erachter?
De getallnreke is enoemd na Leonardo Pisano of Leonardo va Pisa, bygenoamd Fibonacci (letterlyk "zeune van Bonaccio"). Da wos nen Italioanschn wiskundige die leefde round 1200. D'r woarn verzekers ol andere die deze bezoundere getallnreke addn uutevoen, moa Fibonacci wos 'n êestn in 't Westn die 't oek ip papier ezet et.

## Defenisje
;In woord'n:
::De reke van Fibonacci es e reke van getalln woavan ieder illement gelyk es an de somme van de twêe vôrige.
;In symbolen:
::f(0) = 0
::f(1) = 1
::f(n) = f(n-2) + f(n-1) voor n > 1

Zukke defenisje noemn ze in de wiskunde e **recursieve** defenisje.

D'er bestoat ôok nog en andre defenisje die nie recursief es en die in 1730 gepubliceerd es door Abraham de Moivre. Moa die formule es mêestol de **[[formule van Binet]]** genoemd, omda Jacques Binet in 1843 den êestn wos die die formule beweezn èt.

::f(n) = \frac{(1+\sqrt 5)^n - (1-\sqrt 5)^n}{2^n \sqrt 5}

## Voe wuk dien et?

De getalln uut de reke van Fibonacci kommn vele vôorn in de nateure:
* 't antal bloembledjes van e bloeme es dikkens êen van die cyfers. E lelie èt 3 echte bloembledjes, e beuterblomme 8, e cikreie 21, madelievn 34 of 55.
* Zunneblompittn droain an twêe kantn en 't antal droais in de twêe richtingn verschilt. Oftewel 21 en 34, of 34 en 55, of 55 en 89, oftewel 89 en 144. 
* Denn'nappels èn oftewel 8 spiroaln in d'êne richtinge en 13 in d'andre oftewel 5 spiroalen in d'êne richtinge en 8 in d'andere. En nen ananas èt 8 diagonoaln in d' êne richtinge en 13 in d'andre!

thumb|right

De verkloaringe van ol die zoak'n èt te moak'n met en ander hêel gekend getal uut de wiskunde, de Gulden Snee. Da speelt e rolle in vele andre wiskundige vroagstikk'n.

## Externe koppelienge
*Fibonacci en en demootje van et keunevroagstik
*Over Fibonacci
*In 't Iengels me vele vôorbêeld'n uut de nateure

## Andere referensjes
* Leonardo va Pisa is êen van de oofdpersonages in 't jeugdboek *Kruistocht in Spijkerbroek* va Thea Beckman.
* De Fibonacci-getalln duukn oek op in 't populaire boek *The Da Vinci Code* va Dan Brown.